google/wiki40b huggingface dataset:
Pontos (mytologi)

Romersk framstilling

I en romersk skulptur fra 100-tallet e.Kr. er Pontos framstilt som stigende opp fra tang og tare, holder et ror i sin høyre hånd og lener seg på forstevnen av et skip. Han bærer en murkrone, og har følge av Fortuna, den romerske gudinne for lykken, og hennes kleder opptrer på venstre side. De er her (se bilde) de romerske skytsguddommene av havnen Tomis i dagens Romania ved Svartehavet.
I romerske mosaikker framstilles han (latinsk navn Pontus) som et stor hode som stiger opp av havet, smykket med et vanngrått skjegg og med krabbeklør som horn. Pontos og Thalassa, hans kvinnelige motpart, ble fullstendig erstattet av Poseidon og Amfitrite i klassisk kunst og myter. I romersk mosaikk ble de opphavlige havgudene vanligvis Okeanos og Tethys.

Avkom

Med Gaia, sin mor og personifiseringen av Jorden, ble Pontos far til Nerevs («gamle far hav»), en av de mange havguddommer i gresk mytologi; Thaumas (det redselsslagne «under» i havet, legemliggjøringen av havets farer); Forkys, ytterligere en havgud, og hans søster og ektefelle Keto; og sist «den sterke gudinne» Eurybia, gudinne over havets herrevelde og over stjernehimmelen som man mente bestemte over været og vindens krefter.
Med havvesenet Thalassa (navnet betyr ganske enkelt «hav», men er avledet fra en førgresk rotord) ble Pontos far til Telkines og til alt liv i havet.

I de antikke kildene

I Hesiods Theogonien («Gudenes tilblivelse») forteller han at Pontos ble født uten far: «Hun [Gaia] fødte også det fruktløse dyp med hans rasende svulming, Pontos, uten den søte kjærlighetsforening.»
Senere skriver Hesiod om Pontos' avkom: «Og Havet skapte Nerevs, den eldste av hans barn, som er sann og ligger ikke: og menneskene kaller ham den gamle mann ettersom han er pålitelig og edel og glemmer ikke rettverdighetens lover, men tenker rettskafne og vennlige tanker. Og likevel igjen fikk han den store Thaumas og den stolte Forkys, parret med Jorden, og Keto med hvite kinn, og Eurybia som har et hjerte av flint i seg.»

Annet

Pontos var også betegnelsen på et gresk oldtidsrike ved Svartehavet. Navnet er avledet fra det greske navnet på Svartehavet: Πόντος Εὔξεινος, Pontos Euxeinos («Det gjestfrie hav»), og ble til sist forkortet til ganske enkelt Pontos.
Verdalen (valgkrets)

Værdalen (moderne skrivemåte: Verdalen) var en valgkrets i Nordre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Værdalen valgte således én representant og én personlig vararepresentant.
Valgkretsen Værdalen bestod av herredene Leksvik, Verdal, Ytterøy, Mosvik, Verran, Inderøy, Sandvollan, Røra, Sparbu og Ogndal med rundt 21 000 innbyggere og 10 000 stemmeberettigede etter innføringen av kvinnelig stemmerett.
Academi

Operasjonen i Irak

Blackwater er per 2007 en av de største sikkerhetsorganisasjonen som opererer i Irak. Selskapet har cirka 1000 ansatte i Irak, og har kontrakter med den amerikanske regjeringen verdt 800 millioner dollar.
Selskapet ble i september 2007 utsatt for sterk kritikk etter at flere av deres leiesoldater begynte å skyte mot en småbarnsfamilie som kjørte for nær en sikkerhetssone. Leiesoldatene skal ha trodd at det dreide seg om selvmordsbombere. I tillegg til paret og deres barn som satt i bilen, ble til sammen 20 mennesker drept, langt flere enn det oppjusterte dødstallet på 11 som tidligere ble oppgitt. I forbindelse med rapporten om selskapets handlinger kom det også frem at Blackwater hadde vært involvert i 195 skyteepisoder i Irak siden 2005, og at av disse skyteepisodene var selskapets ansatte de første til å skyte ved 162 av tilfellene.
I tillegg til dette er også selskapet mistenkt for våpensmugling til terroristorganisasjoner. Etterforskning er satt i gang og ledes av FBI i samarbeid med Forsvarsdepartementet og Utenriksdepartementet.
Personell fra Blackwater var også ansvarlig i mai 2005 da tåregass ble sluppet både fra et helikopter og fra et kjøretøy mot regulære amerikanske soldater ved et kontrollpunkt inn til «Den grønne sonen» i Bagdad.
Engasjementet i Irak reduseres i løpet av 2009 da det amerikanske utenriksdepartementet ikke ønsket å forlenge kontrakten med selskapet for virksomheten i Bagdad.

Beskyldninger mot selskapets grunnlegger

Det er blitt hevdet at han ønsket seg medarbeidere som delte hans visjon om kristen suverenitet, og at disse, for å nå dette målet, ville benytte enhver anledning til å drepe irakere.
Indo-pakistanske kriger og konflikter

Bakgrunnen for konflikten

Delingen av India kom i kjølvannet av andre verdenskrig, i en periode da både Storbritannia og Britisk India håndterte de økonomiske problemene som var forårsaket av krigen og følgelig hadde kuttet forsvarsbudsjettet og demobilisert sine militære styrker.
Hensikten til dem som ønsket seg en muslimsk stat var å komme vekk fra Britisk India, slik at man kunne gjennomføre en ren deling mellom uavhengige og likeverdige «Pakistan» og «Hindustan» når uavhengigheten fra britene først hadde blitt oppnådd. Ifølge fremstående politikere som Mohammed Ali Jinnah, leder for All India Muslim League, og Jawaharlal Nehru, leder for Indian National Congress, skulle delingen i seg selv ha resultert i fredelige relasjoner. Men delingen av Britisk India i India og Pakistan i 1947 delte ikke nasjonene langs rene religiøse linjer. Nærmere 50% av den muslimske befolkningen i Britisk India forble i India. Vold på tvers av religioner, mellom hinduer, sikher og muslimer, resulterte i mellom 500 000 til én million døde.
Territorier som tidligere hadde vært styrt som fyrstestater, som for eksempel Kashmir og Hyderabad, var også involvert i delingen. Fyrstene av disse territoriene hadde valget mellom å slutte seg til India eller Pakistan. Pakistan og India la imidlertid hvert sitt krav på Kashmir, og dermed ble denne uenigheten den største faktoren for kommende konflikter.
Purkestranda

Purkestranda er ei strand på østsida av Brøtsø i Færder kommune. Det er en rekke boliger i området rundt stranda.
Utafor kysten fra Purkestranda ligger Garpeskjær og Rødeskjær.
En gang i tida var det en landhandel ved Purkestranda.
Fylkesvei 2666

Fylkesvei 2666 er en liten veistubb mellom europavei 136 og Lesja stasjon på Lesja. Veien er 40 meter lang.
Frem til 2019 hadde veien betegnelsen Fv512.
Sandžak Novi Pazar i Tyrkvisjonens sangkonkurranse

Bakgrunn

Sandžak-regionens deltakelser blir organisert og kringkastet av den regionale bosniskspråklige tv-kanalen RTV Novi Pazar i Novi Pazar. RTVNP velger regionens representanter internt.
Sandžaks bidrag i 2015, «Trag» fremført av Almedin Varošanin, kom på 15.-plass. RTVNP valgte en deltaker til konkurransen i 2016, men artist- og sangvalget ble aldri offentliggjort og konkurransen ble ikke avholdt.
Regionens bidrag blir fremført på det slaviske språket bosnisk. Sandžak og Bosnia-Hercegovina er de eneste av deltakerregionene som ikke fremfører sine bidrag på et tyrkisk språk.
Fransk mesterskap i friidrett 1894

Fransk mesterskap i friidrett 1894 ble arrangert 27. mai og 3. juni 1894, i Croix-Catelan i Paris. Dette var det sjuende franske mesterskapet i friidrett som ble arrangert.
HKB 6./478 Guldsmedvika

HKB 6/478 Guldsmedvika var et tysk hærkystbatteri opprettet på  Skogerøya i Varangerfjorden 18 juni 1941 under andre verdenskrig. Fortet var utrustet med 4 franske 10,5 cm K331(f) kanoner. Batteriet ble evakuert på slutten av 1944.
Aemilius

Utseende

En middelsstor gullbasse, gulgrå med svarte tegninger.

Utbredelse

Arten er beskrevet fra det nordlige Argentina.
Tirian

Tirian er en figur fra C. S. Lewis' bokserie om Narnia. Han er sønn av kong Erlian, og ble selv Narnias siste konge.
Oskar Svendsen

Annet

Svendsen har gjort seg bemerket med sitt høye O₂-opptak. Da han var 17 år gammel målte han 87,7 ml/kg/min, og i september 2012 målte han 97,5, som er det høyeste som er målt i Norge.
Fylkesvei 3648

Fylkesvei 3648 går mellom Hesthagen og Åmlandsneset i Lillesand kommune. Veien er 1,7 km lang.
Frem til 2019 hadde veien betegnelsen Fylkesvei 224.
Samtrafikk

Samtrafikk (engelsk: Interconnection) er teleselskapenes trafikk seg imellom, og er nødvendig for at telekunder skal kunne ringe til kunder hos andre teleleverandører. Samtrafikk betegner normalt teletrafikk mellom nett, f.eks mellom Telenors og BaneTeles nett i Norge. I land som praktiserer adgang til mobilnett for konkurrerende videreselger eller virtuell operatør, vil samtrafikk også omfatte trafikk mellom teleselskaper i samme nett.
I noen land er prisene på samtrafikken regulert, i andre land tillates det at prisene settes gjennom kommersiell forhandling og kan variere mellom de ulike teleselskapene i grossistmarkedet for samtrafikk. Ofte må teleselskap med sterk markedsposisjon tilby samtrafikk til enten kostnadsorienterte grossistpriser («kost-pluss»), eller til grossistpriser tilsvarende sluttbrukerpris minus normalavkastning («pris-minus»).
Samtrafikk er en helt nødvendig forutsetning for konkurranse i telemarkedet – uten samtrafikk vil ikke kunder hos ulike teleselskap kunne kommunisere. Det er derfor i de fleste teleselskaps interesse å forhandle fram avtaler om samtrafikk, fordi tjenestene fra et nettverksøkonomisk perspektiv blir verdiløse uten samtrafikk. Uten samtrafikk ville kundene samlet seg rundt en teleleverandør. EU har vært en pådriver for regulert, lovpålagt plikt til å oppnå samtrafikk. I USA var det fra 1990-tallet ikke pålagt samtrafikk, og mange abonnenter hadde store problemer med å ringe mellom delstater. De er en utbredt oppfatning at dette på mobilområdet var en av årsakene til at dette markedet utviklet seg langsommere i USA enn Europa.
Molynopteroides

Levevis

De voksne finnes gjerne på blomster der de eter pollen.

Utbredelse

Arten er beskrevet fra Tanzania.
Fredrik Stang Lund

Bakgrunn

Stang Lund var sønn av sogneprest Jens Michael Lund og Laura Stang (datter av advokat og statsminister Frederik Stang og søster av advokat og senere statsminister Emil Stang).
Han tok juridisk embetseksamen i 1881 og studerte formuerett i Berlin, Paris og München.
Supermassivt sort hull

Et supermassivt sort hull er et sort hull med en masse på 10⁵ til 10¹⁰ (hundre tusenvis til flere titalls milliarder) solmasser. Det er sannsynlig at noen, for ikke å si alle galakser (inkludert Melkeveien) har et supermassivt sort hull i midten. Det er også trolig at to hull kan «samarbeide» i midten av en galakse i en kort periode.

Sammenliknet med mindre sorte hull

Supermassive sorte hull har egenskaper som skiller dem fra mindre sorte hull. Gjennomsnittstettheten til et supermassivt sort hull kan være veldig liten. Den kan faktisk være mindre enn tettheten til vanlig luft.

Dannelse

Det er mange teorier om hvordan sorte hull av denne størrelsen dannes. Den mest åpenbare er at et vanlig hull har utvidet seg. En annen teori er at stjernestøv med flere hundre tusen solmasser danner en kjempestjerne. Stjernen vil kollapse direkte inn i et sort hull uten en supernovaeksplosjon. Da blir ikke massen skutt ut i rommet eller etterlate seg et sort hull som en rest. Det sorte hullet er alt som blir etterlatt. Det som er vanskelig med å forme et supermassivt sort hull er at det trenger nok masse samlet på et lite nok volum. Det trenger også veldig lite vinklet fremdrift.

Supermassive sorte hull utenfor Melkeveien

I mai i 2004 bekjentgjorde Paolo Padovani og hans samarbeidere deres oppdagelse av 30 supermassive hull utenfor Melkeveien som tidligere var ukjente. Oppdagelsen viste også at det er minst dobbelt så mange sorte hull av denne typen enn man trodde før. Den teori som er mest sannsynlig i dag er at alle galakser har et supermassivt sort hull i midten. De fleste er «inaktive» og ikke tiltrekker seg særlig mye masse. 8. januar 2008, ble et sort hull med den største massen vi har sett hittil, oppdaget. Det har ca. 1.8x10¹⁰ solmasser, og er kjent som OJ287.
Eryuan

Eryuan (kinesisk: 洱源县; pinyin: Ěryuán Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 320 416 innbyggere i 1999.
Erzurum (provins)

Historie

I jernalderen lå formodentlig i dette området kongeriket Daiaeni, hvorfra er bevart enkelte assyriske innskrifter. Senere ble området del av riket Urartu. Etter Urartus undergang hersket her senere de iraniske akhemenidene. Erzurum var deretter del av forskjellige riker og dynastier: Artaxidenene, makedonerne, parterne, sassanidene, Tao-Klardsjeterne, armenerne, romerne, bysantinerne, araberne og diverse tyrkiske fyrstedømmer som for eksempel saltukidene. Erzurum var flere gange rved grensen mellom to rivaliserende riker, som for eksempel Roma og Partia, eller Det osmanske rike og Russland.
Hovedstaden Erzurum var bispesete. Med der arabiske erobring ble området gradvis islamisert, men det bestod lenge mange tallrike armenske-kristne fellesskap. Frem til folkemordet på armenerne var Sankt Minas-klosteret i Kes i landsbyen Gezköy et viktig sted.
Fra 1500-tallet var Erzurum del av Det osmanske rike og forble det for det meste frem til første verdenskrig. Området det osmanske vilâyet Erzerum var noe større enn sen moderne provinsen. I 1878 ble en del av vilayetet under den russisk-osmanske krig erobret, annektert og lagt til oblast Kars. I 1916 erobret de inntrengende russere området i og med slaget ved Erzurum. Etter verdenskrigens slutt og den tyrkiske frigjøringskrig ble området tilbakeført til tyrkerne.
Tordenveien

Handling

Mulholland Drive starter i åsen høyt over Los Angeles og slynger seg ned gjennom hele byen. Her møtes noen ungdommer hver kveld og konkurrerer om hvem som kjører fortest ned. Vi følger den nye "kongen" på veien gjennom hans kjærlighetsforhold til en ung jente og til slutt gjennom duellen med en tidligere "konge".
Tekstil

Tekstil, ofte i flertall tekstiler, er en fellesbetegnelse på tøy og produkter som fremstilles ved å bruke tekstilfibre, det vil si tråd eller garn. Tekstiler lages ved hjelp av veving, spinning, strikking, hekling, knipling, brodering, toving eller på andre måter. Ordet tekstil kan også være adjektiv og betyr da «vevet», «strikket» eller at det gjelder tekstilvarer. Ordet kommer opprinnelig fra latin der texere betyr «veve» eller «flette».

Typer av tekstilfibre

Det finns tre hovedgrupper av tekstilfibre: plantefiber, animalske fibre og kunstfiber.

Bruk

Tekstiler og tekstilprodukter kan ordnes i grupper etter bruksområder.

Bolig- og dekorasjonstekstiler

Tekstiler i boliger og som dekorasjon omfatter gardiner, tepper, duker, håndklær, sengetøy, møbeltrekk, tekstiltapeter og annet.

Bekledningstekstiler

Bekledningstekstiler er tøy og stoffer til klær, hodeplagg, fottøy og liknende.

Tekniske tekstiler

Tekniske tekstiler omfatter alt fra sekker og vesker, presenninger, nett og fiskegarn, seil og fallskjermer til transportbånd, glassfiberduker, tekstilkjerner i bildekk (kordlag), bokbind og filter.
Niccolò Circignani

Niccolò Circignani eller Cincignani, Cirgnani, kalt il Pomarancio (født omkring 1520 i Pomarance i Toscana, død 1597 i Città della Pieve i Umbria) var en italiensk maler som tilregnes manierismen. Han var medlem av Accademia di San Luca.

Tilnavnet

Ettersom det også er to andre malere med tilnavnet Pomarancio – Niccolòs sønn Antonio Circignani og en rundt én generasjon yngre Cristoforo Roncalli –, er det for endel verker som bare identifiseres med dette navn ikke bestandig entydig sikkert hvem det da egentlig dreier deg om. Dette gjelder ikke minst verker i Umbria, i Toscana og i Marche.

I Roma

I Roma har Niccolò Circignani utført fresker i blant annet kirkene Santo Stefano Rotondo, Il Gesù, Oratorio del Santissimo Crocifisso, San Giovanni dei Fiorentini, Santa Maria di Loreto, Santa Croce in Gerusalemme, Santa Pudenziana, Santi Giovanni e Paolo og San Tommaso di Canterbury.
Trevor

Etymologi

Trevor er en engelsk form av walisiske Trefor. Dette var opprinnelig et etternavn dannet av et stedsnavn basert på cartref, «hjem, by», og mawr, «stor», eller môr, «sjø».
Independiente Santa Fe

Historie

Independiente Santa Fe ble stiftet 28. februar 1941 ved Gimnasio Moderno for å konkurrere med andre amatørlag i byen. I 1942 ble laget trenet av tidligere FC Barcelona-spiller Jack Greenwell. 15. august 1948 spilte laget mot Deportes Caldas i den aller første kampen i den columbianske proffligaen.

Meritter

Laget har vunnet 7 seriemesterskap, i 1948, -58, -60, -66, -71, -75 og 2012, 2 Copa Columbia: 1989 og 2009 samt 1 colombiansk superliga: 2013
Petrůvka

Petrůvka  (polsk: Piotrówka) er en 31 km lang elv med utspring i Polen, men det meste av elven renner gjennom Mähren-Schlesen i Tsjekkia. Det er en av Olzas sideelver fra høyre, og de renner sammen i Závada.
Grorud Tekstilfabrik

Grorud Tekstilfabrik var en tekstilbedrift i Oslo. Den ble etablert i 1862, og produserte tekstiler. Dette var blant selskapene som i 1916 gikk med i produsent- og markedsførings-fellesskapet De Forenede Ullvarefabrikker. Selskapet opphørte i 1962.
Fabrikken bygde også flere arbeiderboliger like ovenfor fossen. To av disse er bevart, og står i Sagstuveien 1 a og b.
Hørte Idrettslag

Skøyter

Torhild Kaasa og Bjørg Kaasa tok hver sin bronsemedalje i allround-NM på skøyter for junior henholdsvis på Brandbu 1972 og i Horten 1973.
Nichiren Shōshū

Nichiren Shōshū (japansk: 日蓮正宗), eller «den ortodokse skole av Nichiren», er en japansk Nichirenbuddhistisk bevegelse som bygger på lærdommene til den japanske religiøse reformatoren Nichiren (1222–1282). Bevegelsen fører sin historie tilbake til disippelen Nikkō (1246–1333), grunnleggeren av skolens hovedtempel Taiseki-ji som befinner seg på Fuji-san.
Skolens offisielle symbol er Tsuru, en japansk traneart. Nichiren antok dette symbolet etter Atsuhara-forfølgelsen. Dets sentrale objekt for dyrkelse er Dai-Gohonzon som for øyeblikket befinner seg i Hoando tempelet i Fujinomiya i prefekturet Shizuoka. Både dens ledere og troende tildeles ærestittelen «Dai-Shonin» (stor lærer), en tittel som opprinnelig ble gitt Nichiren, og bevegelsen har både mannlige og kvinnelige prester.
De fleste av bevegelsens medlemmer er i Japan, men den har tilhengere i store deler av verden, deriblant Taiwan, Sør-Korea, Sri Lanka, Singapore, Malaysia, Thailand, Indonesia, Hongkong, Ghana, Filippinene, Europa, Nord-Amerika, Mellom-Amerika og Sør-Amerika. Hovedkvarteret i USA befinner seg i West Hollywood, California. Dens legmedlemmer blir kalt Hokkeko-Shu (法華講衆).
Aerolíneas Internacionales

Aerolíneas Internacionales S. A. de C. V. er et nedlagt,flyselskap som virket, i Mexico.
Gorillaer

Etymologi

Den amerikanske legen og misjonæren Thomas Staughton Savage var den første til å beskrive gorillaen i 1847. Navnet kommer fra det greske ordet Gorillai, («stamme av hårete kvinner») som ble beskrevet av Hanno sjøfareren, en karthagensk sjøfarer som rundt 480 f.Kr. kan ha besøkt det som i dag er Sierra Leone.

Biologi

Hannene blir mellom 1,65 m og 1,75 m høye og veier mellom 140 kg og 165 kg. Hunnene veier omkring det halve av hannene. Hannene blir forplantningsdyktige når de er ni år, mens hunnene blir det når de er syv år. Hendene er brede med korte fingre. Føttene er tilpasset til å gå nede på bakken.
Gorillaen er planteeter. Den spiser blader og forskjellige plantedeler.
En gorillaflokk ledes av en såkalt sølvrygg, en sterk hann, normalt over 12 år gammel. Sølvryggen leder typisk en flokk på mellom 5-30 gorillaer og treffer beslutninger omkring sikkerhet, fødesteder og lignende. 
En vill gorilla blir vanligvis omkring 30 år, mens en i fangenskap kan bli opptil 40 år.
Espevær

UFO Ringen

En av de største turistattraksjonene på øyen er UFO-ringen. I 1975 dukket det plustelig opp en stor, oval sirkel på et jorde på Espevær. Det var noen soppsankere som oppdaget ringen den 7.oktober 1975. På det stedet øyboerne feirer St. Hans, var det plutselig en stor eggformet sirkel. Den var 26 meter lang, 14 meter bred og 63 meter i omkrets. I det 30cm brede sporet var gresset flatt, men levende, mens gresset både på innsiden og utsiden av ringen stod som normalt. 
Vinteren som kom skjulte ringen med snø, men når våren kom ble ringen like tydelig. Tester av bakken viste ingen spor for sopp, og et stort Sea-King helikopter fra luftforsvaret landet midt i ringen, men satte ikke merke i bakken. Det ble slått fast at dersom ringen ble laget med mekanisk påvirkning, må vedkommende gjenstand ha veid over 50 tonn. 
43 år senere har ingen greid å bevise noe som helst.
Pascalina Lehnert

Bakgrunn

Josephina Lehnert, datter av en postfunksjonær, bliie allerede i en alder av 15 år inntre et in nonneorden, og da den som hun anså for å være den enkleste og best beskjedne av alle. Hun ble etterhvert opptatt i ordenen Schwestern vom Heiligen Kreuz, og da hun avla sine ordensløfter tok hun navnet Pascalina. I miderklosteret i det sveitsiske Menzingen lærte hun å lage mat, sy og husholde.

Arbeid for Pavestolen

Hun ble av sine foresatt i 1918 sendt til München fore å arbeide for den pavelige nuntius. Søster Pascalina ble således husholderske og sekretær for nuntius i Bayern Eugenio Pacelli. 
I 1929 ble erkebiskop Pacelli kalt til Vatikanet i tjeneste som statssekretær hos daværende pave Pius XI, og hun fulgte med først som hans husholderske og etterhvert mer og mer som en av hans personlige sekretærer. Hun forble i hans tjeneste også etter at Pacelli ble pave. Det ble sett på med stor uro at en nonne skulle bo i Vatikanet, hun var den første kvinnen som fikk arbeide og bo i pavepalasset. 
Eugenio Pacelli ble utnevnt til pave og kalte seg Pius XII fra 2. mars 1939 til han døde 9. oktober 1958 i Castel Gandolfo i søster Pascalinas nærvær.
Søster Pascalina var under nazityskernes okkupasjon av Roma svært aktiv med å beskytte forfulgte jøder. 200 000 jøder skal ha blitt hjulpet av Vatikanet. Som for eksempel en gruppe menn som ble smuglet inn i Vatikanet forkledd som pavens vaktkorps mens deres familier var i beskyttelse i et kloster i Roma. Tilsammen ble så mange som 15 000 innkvartert i pavens sommerresidens Castel Gandolfo. Hun organiserte utdeling av hjelpepakker med medisiner, klær og mat, dette fortsatte hun med også i etterkrigstidens Europa. Selv paven skal ha vært med å utdele disse hjelpepakker. 
Hennes interesse for politikk ble først sett på med misbilligelse, hun var tysk og ansett for å være en fare. Etterhvert ble hennes kunnskaper og hennes bidrag for Vatikanets politiske virke verdsatt.

Æresbevisninger

Søster Pascalina fikk i 1958 fra pave Johannes XXIII utmerkelsen Pro Ecclesia et Pontifice (For Kirken og for Paven). I 1969 mottok hun Forbundsrepublikken Tysklands fortjenstorden (tysk: Bundesverdienstkreuz) og i 1980 Den bayerske fortjenstorden (tysk: Bayerischer Verdienstorden). I 1981 fikk hun av presidenten  i Østerrike Ærestegnet for fortjenester i gull (tysk: Goldenes Ehrenzeichen für Verdienste um die Republik Österreich).